**POMURSKA RAZISKOVALNA NAGRADA 2019**

**RAZPIS ZA POMURSKO RAZISKOVALNO NAGRADO 2019**

**1.     PODATKI O RAZPISU**Pomurska izobraževalna fundacija PIF v sodelovanju s Pomursko akademsko znanstveno unijo PAZU razpisuje **POMURSKO RAZISKOVALNO NAGRADO**

Podeljene bodo:

1. Nagrada akademika Antona Vratuše za najboljše magistrsko delo[1] s področja družboslovja in humanistike.
2. Nagrada za najboljše magistrsko delo[1] s področja naravoslovja in tehnike.
3. Nagrada za najboljše delo aplikativnega značaja[2].
4. Nagrada za najboljšo doktorsko disertacijo.

[1]Druga bolonjska stopnja
[2]Vlogi priložite mnenje podjetja v katerem se delo (druga bolonjska stopnja, univerzitetni študij 7. ravni izobrazbe ali disertacija) že je ali se potencialno lahko aplicira.

Nagrajenci prejmejo plaketo in denarno nagrado v višini 600,00 EUR za nagradi pod zaporednima številkama 1 in 2, 800,00 EUR za najboljše delo aplikativnega značaja ter 1.000,00 EUR za najboljšo doktorsko disertacijo. Naloge bo ocenjevala strokovna komisija, sestavljena iz pomurskih akademikov, in sicer članov PAZU.

**2.     POGOJI ZA PRIJAVO IN IZBOR PREJEMNIKOV NAGRADE**Na razpis se lahko prijavijo kandidati s stalnim prebivališčem **v Pomurju**, ki so magistrirali ali doktorirali v letu 2019[3]. Prijava je možna le na eno od razpisanih nagrad.
Kandidati za **nagradi pod zaporednima številkama 1 in 2** morajo izpolnjevati še naslednje pogoje:
-          so dosegli povprečno oceno študija vsaj 8,00,
-          so bili ob zaključku študija mlajši od 27 let.
[3]Pogoj je formalni zaključek študija, pri dvopredmetnem študiju z enakovrednimi magistrskimi deli lahko kandidat izbere tudi nalogo, ki jo je zagovarjal prej.

**3.     PRIJAVA IN ROK ZA ODDAJO VLOG**Prijava mora vsebovati izpolnjen prijavni obrazec in ustrezne priloge (objavljeno na spletni strani [www.pif.si](http://www.pif.si/)).
Prijavitelji lahko oddajo prijave osebno ali pošljejo priporočeno po pošti v zaprti ovojnici, s pripisom: **»PRN 2019«**, na naslov: PIF, Trg zmage 4, 9000 Murska Sobota. **Rok za oddajo prijav je 1. 2. 2020.**
**4.    OBVEŠČANJE O REZULTATIH RAZPISA**Uprava PIF bo kandidate o rezultatih razpisa obvestila do 30. 4. 2020. Odločitev uprave PIF je dokončna, pritožba ni mogoča. Dodatne informacije na tel.: 031-761-861.

                                                                                           pom. akad. dr. Mitja SLAVINEC,
                                                                                                 predsednik uprave PIF